# Castellers de Cerdanyola

Els Castellers de Cerdanyola són una colla castellera de Cerdanyola del Vallès, al Vallès Occidental, fundada en 1998. Vesteixen amb camisa de color verd i els seus millors castells són el 2 de 7, el 5 de 7, el 7 de 7, el 4 de 7 amb l'agulla i el 3 de 7 amb l'agulla.

## Història

La colla castellera es va crear a partir d'unes converses durant el mes de juny de 1998, quan unes deu persones de diferent procedència, que s'anaven trobant a un conegut cafè de tertúlia de la ciutat, situat al Carrer Sant Ramon (el Bar Grau), van posar els fonaments de la colla i ha assolit una àmplia gamma de castells de 7 i 7 i mig, i en una zona geogràfica sense gaire tradició castellera.
Abans de la presentació oficial, per la Festa Major del Roser de maig de 1999, ja havien bastit el 3 de 7; al mes de juny es va assolir el 4 de 7 i el pilar de cinc; per l'Onze de Setembre es va descarregar el Vano de 5. Una setmana abans descarregaven al primer intent el 4 de 7 amb l'agulla a Santa Coloma de Gramenet, cosa que molt poques colles havien aconseguit fins llavors. La confirmació de la Colla es va esdevenir al mes de novembre, quan es descarrega, també al primer intent, el 5 de 7, a Cornellà de Llobregat. En 2014 van intentar per primer cop bastir castells de 8.
En 2016 el president era Cristian Zurita, Salvador Roca el 2018, Alejandro López en 2019 i Jordi Rodríguez el 2022.

## Assoliments

Una de les actuacions més completa i important va ser per la Diada de la Colla, el 12 de novembre de 1999, a Cerdanyola, on van bastir sense gaires problemes el 3 de 7, el 4 de 7 amb l'agulla i el 5 de 7, rematat amb la cirereta del vano de 5. Una actuació de castells de set i mig a càrrec de la colla més novella del moment. Abans d'acabar l'any encara vam tenir temps de descarregar un altre 4 de 7 amb agulla i de carregar un altre 5 de 7 a Esparreguera. Després d'uns anys d'alts i baixos, a la temporada 2009, els Castellers de Cerdanyola han aconseguit el 3r lloc al concurs de castells de set a la vil·la de Torredembarra el passat 4 d'octubre; descarregant per primera vegada a la seva història el 3 de 7 amb el pilar, acompanyat d'un 4 de 7 amb el pilar, 5 de 7 i pilar de 5.

## Referències

* ↑ «Castellers de Cerdanyola». Webcasteller. [Consulta: 25 març 2016].
* ↑ Armilla, Jordina «La millor diada de cada colla». Castells, 15-12-2015 [Consulta: 24 març 2016].
* ↑ Revista Castells, núm. 31, Març-Abril 2010, pàg. 46.
* ↑ «Castellers de Cerdanyola del Vallès». Ajuntament de Cerdanyola. Arxivat de l'original el 25 de setembre 2010. [Consulta: 18 octubre 2015].
* ↑ «Rànquing 23-12-1999». Webcasteller. [Consulta: 18 octubre 2015].
* ↑ «Els Castellers de Cerdanyola, a punt del gran salt». número 9. Vallesos, Primavera-estiu 2015. [Consulta: 26 setembre 2022].
* ↑ «Els Castellers obren nova etapa amb l'objectiu de créixer com a colla». Cerdanyola.info, 19-01-2016. [Consulta: 25 març 2016].
* ↑ Segura, Albert. «Salvador Roca, Castellers de Cerdanyola: «Vam ser la primera colla en presentar-se fent castells de 7»». Nació Digital, 20-10-2018. [Consulta: 26 setembre 2022].
* ↑ «Exits dels castellers de Cerdanyola». VilaWeb, 08-11-1999. [Consulta: 18 octubre 2015].

## Enllaços externs

* Castellers de Cerdanyola - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :